stanford-oval/wikipedia huggingface dataset:
Songbird (Eva Cassidyn albumi)
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Fields of Gold | Sting | 4.42 |  |  |  |  |  |  |
| 2. | Wade in the Water | Trad. | 4.02 |  |  |  |  |  |  |
| 3. | Autumn Leaves | Joseph Kosma, Johnny Mercer, Jacques Prévert | 4.41 |  |  |  |  |  |  |
| 4. | The Wayfaring Stranger | Trad. | 4.26 |  |  |  |  |  |  |
| 5. | Songbird | Christine McVie | 3.43 |  |  |  |  |  |  |
| 6. | Time Is a Healer | Diane Scanlon, Greg Smith | 4.16 |  |  |  |  |  |  |
| 7. | I Know You By Heart | Eve Nelson, Diane Scanlon | 3.59 |  |  |  |  |  |  |
| 8. | People Get Ready | Curtis Mayfield | 3.16 |  |  |  |  |  |  |
| 9. | Oh, Had I a Golden Thread | Pete Seeger | 4.49 |  |  |  |  |  |  |
| 10. | Over the Rainbow | Harold Arlen, E. Y. Harburg | 4.57 |  |  |  |  |  |  |
Muusikot

Eva Cassidy - laulu, kitara, kosketinsoittimet
Chris Biondo - basso, kitara
Dan Cassidy - viulu
Hilton Felton - urut
John Gillespie - urut
Keith Grimes - kitara
Raice McLeod - rummut
Larry Melton - pystybasso
Mike Stein - viulu
Chris Walker - trumpetti
Lenny Williams - piano
Kent Wood - urut
Aiheesta muualla

Songbird Allmusic-sivustolla. (englanniksi)
Peugeot autourheilussa

Georges Lemaître Peugeot-autossaan vuoden 1894 Pariisi-Rouen-ajoissa. Lemaître sijoittui kilpailussa toiseksi.
Peugeot on osallistunut autourheiluun aivan alkuajoista lähtien. Se osallistui viidellä autolla ensimmäisenä autokilpailuna pidettyyn Pariisi-Rouen-ajoon vuonna 1894. Konsernin autot hallitsivat aiemmin melko suvereenisti muun muassa rallin MM-sarjaa. Suomalaisilla kuljettajilla on oma merkittävä osuutensa tässä menestyksessä.
Indianapolis

Peugeot on voittanut kolme kertaa Indianapoliksen 500 mailin ajon. Jules Goux ajoi jo vuonna 1913 Indianapolisissa voittoon Peugeot'lla. Seuraava voitto tuli vuonna 1916 ja kuljettajana toimi Dario Resta, tähän mennessä viimeisin voitto tapahtui seuraavassa kisassa vuonna 1919 (vuosina 1917 ja 1918 kilpailua ei ajettu) ja tällä kertaa Peugeot'ta kuljetti Howdy Wilcox.
Formula 1

Nykyään Peugeot'lla ei enää ole edustusta Formula 1 -sarjassa. Kaudella 1994 Peugeot toimitti moottorit McLaren-tallille, mutta yhteistyö loppui vain yhden kauden jälkeen. Tämän jälkeen Peugeot yhdisti voimansa Jordan-tallin kanssa, mutta kolmen epäonnistuneen vuoden jälkeen Peugeot teki sopimuksen Prost Grand Prix'n kanssa, joka syntyi Alain Prostin ostettua Ligier-tallin itselleen. Näin syntyi täysin ranskalainen F1-talli: niin talli, moottorit kuin toinen kuljettajista (Olivier Panis) olivat ranskalaisia. Vuosina 1998–2000 kestänyt yhteistyö Prost-tallin kanssa ei tuottanut toivottua tulosta, jolloin Peugeot keskitti voimansa takaisin rallipuolelle, mikä onnistuikin paremmin.
MM-ralli > 1980-luku

Peugeot hallitsi rallin MM-sarjaa vuosina 1984–1986 B-ryhmän 205 T16 -mallillaan. Tallin rallipäällikkönä toimi sittemmin Ferrarin F1-tallissa vaikuttanut Jean Todt ja kuljettajina muun muassa Ari Vatanen ja Timo Salonen joka oli myös vuoden 1985 maailmanmestari. Juha Kankkunen oli maailmanmestari 1986 205 T16:lla.
205 T16:lla ei ole mitään tekemistä tavallisen 205:n kanssa paitsi ulkoasultaan. T16 on nimittäin 16-venttiilisellä 1,8 -litraisella XU8T turbokoneella ja Boschin K-Jetronic polttoaineensuihkutuksella varustettu nelivetoinen ralliauto, ja siinä on tehoa 440 - 510 hv ja vääntöä 490 Nm. 910 kiloa painava 205 T16 kiihtyi 0-100 km/h nopeuteen alle 3 sekunnissa, niin asfaltilla kuin soralla. Ennen rallitoiminnan aloittamista Peugeot 205 T16:tta rakennettiin 200 kappaletta katukäyttöön FIA:n luokituksen saamiseksi ja myöhemmin vielä 20 autoa lisää evoluutiomallin luokittelemiseksi, joskaan näitä 20 autoa ei koskaan katukäytössä nähty. Katuversiossa tehot oli laskettu 200 hevosvoimaan ja vääntöäkin oli jäljellä enää 255 Nm. B-ryhmän Peugeot 205 T16 ura jatkui voitokkaana muun muassa Paris-Dakar -rallissa Ari Vatasen ajamana ja Rallicrossin Euroopanmestaruussarjassa, jossa Matti Alamäki ja Peugeot 205 T16 olivat lähes lyömätön yhdistelmä.
MM-ralli > 1980-luku > 1980-luvun WRC-voitot

|   #   | Kausi | Osakilpailu | Kuljettaja | Kartanlukija | Auto |
| --- | --- | --- | --- | --- | --- |
| 1 | 1984 |  34. 1000 Lakes Rally |  Ari Vatanen |  Terry Harryman | Peugeot 205 Turbo 16 |
| 2 | 1984 |  26. Sanremon ralli |  Ari Vatanen |  Terry Harryman | Peugeot 205 Turbo 16 |
| 3 | 1984 |  33. Walesin ralli |  Ari Vatanen |  Terry Harryman | Peugeot 205 Turbo 16 |
| 4 | 1985 |  53. Monte Carlo -ralli |  Ari Vatanen |  Terry Harryman | Peugeot 205 Turbo 16 |
| 5 | 1985 |  35. Ruotsin ralli |  Ari Vatanen |  Terry Harryman | Peugeot 205 Turbo 16 |
| 6 | 1985 |  19. Portugalin ralli |  Timo Salonen |  Seppo Harjanne | Peugeot 205 Turbo 16 |
| 7 | 1985 |  32. Akropolis-ralli |  Timo Salonen |  Seppo Harjanne | Peugeot 205 Turbo 16 E2 |
| 8 | 1985 |  15. Uuden-Seelannin ralli |  Timo Salonen |  Seppo Harjanne | Peugeot 205 Turbo 16 E2 |
| 9 | 1985 |  5. Argentiinan ralli |  Timo Salonen |  Seppo Harjanne | Peugeot 205 Turbo 16 E2 |
| 10 | 1985 |  35. 1000 Lakes Rally |  Timo Salonen |  Seppo Harjanne | Peugeot 205 Turbo 16 E2 |
| 11 | 1986 |  36. Ruotsin ralli |  Juha Kankkunen |  Juha Piironen | Peugeot 205 Turbo 16 E2 |
| 12 | 1986 |  30. Korsikan ralli |  Bruno Saby |  Jean-François Fauchille | Peugeot 205 Turbo 16 E2 |
| 13 | 1986 |  33. Akropolis-ralli |  Juha Kankkunen |  Juha Piironen | Peugeot 205 Turbo 16 E2 |
| 14 | 1986 |  16. Uuden-Seelannin ralli |  Juha Kankkunen |  Juha Piironen | Peugeot 205 Turbo 16 E2 |
| 15 | 1986 |  36. 1000 Lakes Rally |  Timo Salonen |  Seppo Harjanne | Peugeot 205 Turbo 16 E2 |
| 16 | 1986 |  35. Walesin ralli |  Timo Salonen |  Seppo Harjanne | Peugeot 205 Turbo 16 E2 |
MM-ralli > 2000-luku

Peugeot palasi MM-tasolle vuonna 1999 206 WRC-mallin voimin, jossa on 2,0 -litrainen XU9JP4 moottori, jossa tehoja 300 hv ja vääntöä 535 Nm, kuljettajina Peugeot'lla toimivat muun muassa Marcus Grönholm ja Harri Rovanperä. Vuonna 2004 206 WRC mallin tilalle tuli pykälää isompi 307 CC WRC jossa on 2,0-litrainen XU7JP4-moottori jonka teho oli myös saatu irti myös 300 hv mutta vääntöä jopa 580 Nm. Kauden 2005 jälkeen Peugeot vetäytyi uudestaan rallin MM-sarjasta.
Pariisi–Dakar -ralli

Peugeot'lla voitettiin  Pariisi–Dakar -ralli neljästi vuosina 1987-1990. Ari Vatanen ajoi Peugeot'lla voittoon kolmesti (1987, 1989 ja 1990). Vuonna 1987 autona oli 205 T16. Peugeot 405 T16 GR -autolla voitto tuli vuosina 1989 ja 1990. 405 T16 GR oli keskimoottorinen nelivetoinen ralliauto joka perustui tekniikaltaan hyvin paljon 205 T16:n. Vuonna 1988 rallin voitti Peugeot 205 T16 -autolla Juha Kankkunen.
Vatanen ajoi 405 T16 GR -autolla myös uuden ennätysajan vuonna 1988 Pikes Peakin mäennousukilpailussa.
Le Mans

Peugeot on osallistunut myös Le Mansin 24 tunnin ajoihin. Ensimmäinen Le Mans ajoihin suunniteltu Peugeot'n auto oli Peugeot 905, jolla ajettiin vuosina 1991-1992. 905:ssä oli 3,5 litran V10 DOHC moottori josta tehoa oli saatu puristettua 670 hevosvoimaa. Ensimmäisellä kaudella molemmat Peugeot-kuljettajat joutuivat lopettamaan kisan kesken, mutta vuonna 1992 Derek Warwickin ja vuonna 1993 Gary Brabhamin johtamat autokunnat ajoivat parannellulla versiolla 905:stä voittoon. Vuoden 1993 kisa oli myös siitä erikoinen että Peugeot otti kilpailussa kolmoisvoiton.
Vuonna 2007 Peugeot palasi Le Mansin ajoihin uudella Peugeot 908-mallilla. Peugeot onnistuikin voittamaan LMP1-sarjan.
Aiheesta muualla

Kuvia tai muita tiedostoja aiheesta Peugeot autourheilussa Wikimedia Commonsissa
Peugeot 205 T16.
Peugeot 908 #7 vuoden 2007 Le Mans -kilpailun harjoituksissa, kuljettajanaan Jacques Villeneuve.
Peter Ashdown

| Peter Ashdown |
| --- | --- |

Henkilötiedot
Koko nimi:  Peter Hawthorn Ashdown
Kansalaisuus:   Yhdistynyt kuningaskunta
Formula 1 -ura
Talli(t):  1959
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian Grand Prix 1959
Viimeinen kilpailu:  Britannian Grand Prix 1959
Peter Hawthorn Ashdown (s. 16. lokakuuta 1934, Danbury, Essex) on brittiläinen entinen Formula 1 -kuljettaja. Ashdown osallistui yhteen kilpailuun Cooper-tallissa kaudella 1959. Kyseinen kilpailu oli Britannian Grand Prix 1959. Ashdown oli kilpailun 12.
Peter Askergren

Peter Askergren (4. helmikuuta 1767 Sätila – 17. helmikuuta 1818 Tukholma) oli ruotsalainen pianisti, urkuri, alttoviulisti, sellisti, pianopedagogi ja säveltäjä.
Askergren syntyi urkuri Jonas Askergrenin pojaksi. Hän muutti Tukholmaan ja työskenteli alttoviulistina Ruotsin kuninkaallisen oopperan orkesterissa vuodesta 1788. Vuodesta 1794 hän soitti alttoviulua lisäksi Kungliga Hovkapelletissa. Vuonna 1807 Askergren siirtyi Kungliga Hovkapelletin alttoviulistin tehtävistä sen sellistiksi. Hän oli sekä Ruotsin kuninkaallisen oopperan orkesterin että Kungliga Hovkapelletin säännöllinen soittaja vuoteen 1812 saakka ja jatkoi sen jälkeenkin molemmissa säestämistä. Askergren toimi Katariinan kirkon (1801–1815) ja Aadolf Fredrikin kirkon (1815–1818) urkurina. Hän oli Ruotsin kuninkaallisen musiikkiakatemian jäsen vuodesta 1794 ja työskenteli vuosina 1814–1818 sen oppilaitoksen pianonsoiton opettajana. Askergren kuului Par Bricole -sääntökuntaan.
Askergren esiintyi pianosolistina konserttojen esityksissä ja esitti myös omia pianoteoksiaan. Vuonna 1804 pidetyssä konsertissa hänestä tuli todennäköisesti ensimmäinen Ruotsissa julkisen esiintymisen flyygeliä soittaen tehnyt henkilö. Askergrenin säveltämät urkuteokset ovat kadonneet. Yhtä laulua lukuun ottamatta hänen säilynyt tuotantonsa koostuu pianosävellyksistä, joihin kuuluu muunnelmateoksia ja tanssikappaleita. Askergrenin sävellyksiä julkaistiin enimmäkseen Musikaliskt Tidsfördrif -lehdessä. Kuusitoista muunnelmaa kansanmelodiaan julkaistiin erikseen. Askergreniltä on säilynyt luutulle kirjoitetun poloneesin käsikirjoitus, jota pidetään kuitenkin sovituksena pianokappaleesta. Pehr Strand käytti yhdessä soittorasioistaan kahta Askergrenin sävelmää.
Pedro Paterno

| Pedro Paterno |
| --- | --- |

Filippiinien pääministeri
Henkilötiedot
Ammatti:  runoilija kirjailija
Pedro Alejandro Paterno (1858–1911) oli Filippiinien valtionpäämies, runoilija ja kirjailija.
Sunakin hallitus

| Sunakin hallitus |
| --- | --- |
  Yhdistyneen kuningaskunnan  hallitus
 2022–2024
 Sunakin hallitus tammikuussa 2024
Toimikausi alkoi:  2. lokakuuta 2022
Toimikausi päättyi:  5. heinäkuuta 2024
Valtionpäämies:  Charles III
Jäsenet
Hallituksen johtaja:  Rishi Sunak
Hallituksen varajohtaja:  Dominic Raab (2022–2023) Oliver Dowden (2023–2024)
Hallituspuolue:  Konservatiivipuolue
Hallituksen asema:  enemmistöhallitus
Oppositiopuolue:  Työväenpuolue
Oppositiojohtaja:  Keir Starmer
Historia
Viimeiset vaalit:  Yhdistyneen kuningaskunnan parlamenttivaalit 2024
Edellinen:  Trussin hallitus
Seuraava:  Starmerin hallitus
Sunakin hallitus oli Yhdistyneen kuningaskunnan hallitus, joka astui virkaan Liz Trussin erottua pääministerin virasta lokakuussa 2022. Hallitus oli konservatiivipuolueen muodostama enemmistöhallitus, ja sitä johti pääministeri Rishi Sunak.
Ministerit > Muut hallituksen kokouksiin osallistuvat henkilöt

| Salkku | Ministeri | Aloitti tehtävässä | Lopetti tehtävässä |
| --- | --- | --- | --- |
| Valtiovarainministeriön parlamentaarinen sihteeri Alahuoneen chief whip | Simon Hart | 25. lokakuuta 2022 | 5. heinäkuuta 2024 |
| Valtiovarainministeriön pääsihteeri | John Glen | 25. lokakuuta 2022 | 13. marraskuuta 2023 |
| Valtiovarainministeriön pääsihteeri | Laura Trott | 13. marraskuuta 2023 | 5. heinäkuuta 2024 |
| Englannin ja Walesin attorney general Pohjois-Irlannin advocate general | Victoria Prentis | 25. lokakuuta 2022 | 5. heinäkuuta 2024 |
| Valtioneuvoston kanslian ministeri Paymaster General | Jeremy Quin | 25. lokakuuta 2022 | 13. marraskuuta 2023 |
| Valtioneuvoston kanslian ministeri Paymaster General | John Glen | 13. marraskuuta 2023 | 5. heinäkuuta 2024 |
| Maahanmuuttoasiain apulaisministeri | Robert Jenrick | 25. lokakuuta 2022 | 6. joulukuuta 2023 |
| Turvallisuusasiain apulaisministeri | Tom Tugendhat | 6. syyskuuta 2022 | 5. heinäkuuta 2024 |
| Veteraaniasiain apulaisministeri | Johnny Mercer | 25. lokakuuta 2022 | 5. heinäkuuta 2024 |
| Kehitys- ja Afrikan-asiain apulaisministeri | Andrew Mitchell | 25. lokakuuta 2022 | 5. heinäkuuta 2024 |
| Laittoman maahanmuuton torjunnan apulaisministeri | Michael Tomlinson | 7. joulukuuta 2023 | 5. heinäkuuta 2024 |
Pedro Pablo Abarca de Bolea Aranda

Pedro Pablo Abarca de Bolea Aranda
Pedro Pablo Abarca de Bolea Aranda (1718–1799) oli Arandan kreivi, valistusaatteista innoitusta saanut espanjalainen valtiomies,  Kaarle III:n tavoitteiden edistäjä. Hän toteutti ollessaan 1766–1773 Kastilian neuvoston presidenttinä (merkitsee samaa kuin maansa Espanjan pääministerinä) useita uudistuksia kuten jesuiittojen häätämisen Espanjasta 1767. Uudelleen hän oli pääministerinä 1792–1793 ja välillä lähettiläänä Pariisissa.
Peugeot RCZ

| Peugeot RCZ |
| --- | --- |

Valmistustiedot
Valmistusmaa:   Itävalta
Valmistaja:  Peugeot
Konserni:  PSA Peugeot Citroën
Valmistusvuodet:  2009–2015
Korimalli:  2-ovinen coupé
Luokka:  S-segmentti
Teknisesti samankaltaisia:   PF2-pohjalevyn mallit  Citroën Berlingo II  Citroën C4  Citroën C4 Picasso I  DS 4  DS 4S  DS 5  DS 5LS  DS 6  Peugeot 307  Peugeot 308 I  Peugeot 3008 I  Peugeot 408 I  Peugeot 5008 I  Peugeot Partner II 
Tekniset tiedot
Henkilöluku:  2+2
Pohjalevy:  PSA PF2
Iskutilavuus:  1,6–2,0 l
Polttoaine:  bensiini diesel
Vetotapa:  etuveto
Vaihteisto:  6-vaihteinen manuaali 6-vaihteinen automaatti
Mitat
Massa:  1 280–1 486 kg
Pituus:  4 287 mm
Leveys:  1 845 mm
Korkeus:  1 362 mm
Peugeot RCZ on ranskalaisen Peugeot’n vuosina 2009–2015 valmistama sportcoupé-auto, jonka valmistuksesta vastaa itävaltalainen Magna Steyr. RCZ sai ensiesittelynsä vuoden 2009 Frankfurtin autonäyttelyssä, ja toimitukset myyntiin alkoivat vuoden 2010 huhtikuussa.
Yleistä

Peugeot on käyttänyt RCZ:ssa samaa pohjalevyä kuin 308:ssa. Myös auton moottori, voimansiirto ja alusta ovat Peugeotin omia, normaalin henkilöauton osia. Ensimmäistä kertaa RCZ esiteltiin yleisölle 2007, kun Peugeot esitteli RCZ-konseptiautonsa. Myöhemmin lähes kaikki kyseisen konseptiauton piirteet ja muodot ovat siirtyneet sarjatuotantomalliin.
Vaikkakin RCZ-konseptimallia ei alun perin ollut tarkoitus ottaa tuotantoon, mallia kohtaan kuitenkin osoittautui suuri mielenkiinto, ja tämä sai Peugeotin toisiin ajatuksiin. Koska mallin sarjatuotantoon ei oltu varauduttu, ei sen valmistus yhtiön omissa laitoksissa tullut kyseeseen, vaan Peugeotin oli etsittävä itselleen yhteistyökumppani. Eurooppalaisten yhtiöiden joukosta valinta osui itävaltalaiseen Magna Steyr -yhtiöön, jolla oli joustavuutta ja kokemusta myös pienten sarjojen ajoneuvojen valmistuksesta.
Ulkomuoto

Korin muotoilusta vastaa saksalainen Boris Reinmöller. Sitä onkin monessa yhteydessä verrattu Audi TT:n muotoiluun. RCZ:n muotoilun silmiinpistävimpinä piirteitä ovat katon ja takalasin aaltomaisesti kaarevalinjainen muotoilu sekä yhtenäisenä kaarena kulkeva, alumiininharmaa katon reunalinja, joka alkaa A-pilarina ja päättyy C-pilarina. Tavaratilan kanteen on muotoiltu aktiivinen ilmanohjain, joka nousee automaattisesti ylös 19 asteen kulmaan, kun ajonopeus ylittää 85 km/h. Jos nopeus nousee yli 155 km/h, muuttuu kulma 34 asteeseen. Ilmanohjainta voidaan käyttää myös manuaalisesti nappia painamalla.
Sisätilat

Vaikka RCZ on virallisesti rekisteröity 2+2 -paikkaiseksi autoksi, pienten jalka- ja päätilojensa vuoksi takatila ei sovellu täysikasvuiselle aikuiselle kuin ainoastaan pakottavassa tarpeessa. Takaistuimen selkänoja on taitettavissa alas, jolloin tavaratilan vetoisuus yli kaksinkertaistuu, 321 litrasta 639 litraan.
Nahkaverhoilluissa istuimissa on kontrastiväriset saumatikkaukset. Ohjauspyörä ei ole symmetrisen pyöreä, vaan alareunastaan litistetty, jolloin se antaa paremmat jalkatilat sekä helpottaa sisään- ja uloskulkua. Kojelaudan pääväri on harmaa, ja sen keskelle on istutettu viisarinäyttöinen kello. Keskikonsolin pinnoite on kiiltävän pianomusta, osa sisätilojen somisteista on alumiininharmaata ja polkimet ovat alumiiniset.
Varusteet

RCZ:n vakiovarusteisiin kuuluu muun muassa sähkötoimiset ikkunannostimet, vakionopeudensäädin nopeudenrajoittimella ja jarrutustoiminnolla, Radio-CD-MP3 -audiojärjestelmä, kaksialue-ilmastointi, takapuskurin parkkitutka akustisella varoittimella, sähkötoimisesti säädettävät ja sivulle taittuvat taustapeilit, mäkilähtöavustin, 18 tuuman kevytmetallivanteet, rengaspaineiden tarkkailujärjestelmä ja poiskytkettävissä oleva ajonvakautusjärjestelmä (ESP).
Turvallisuus

RCZ:n vakiovarusteisiin turvallisuusavustelaitteisiin kuuluvat ajonvakautusjärjestelmä (ESP) ja hätäjarrutusavustin (AEB). Kuljettajan ja etumatkustajan istuimet on varustettu sisäänrakennetuilla niskaturvatyynyillä.
Peugeot RCZ:lle ei ole suoritettu Euro NCAP -kolaritestiä, joten näitä tietoja ei ole käytettävissä. Auton keulapeite on Pop-Up-tyyppinen, pyroteknisillä panoksilla varustettu, jonka takareuna nousee törmäyksen sattuessa ylös. Tämä toiminto tunnistaa myös törmäyksen jalankulkijaan.
Tekniikka

Moottorivalikoimaan kuuluu kaksi bensiinimoottoria ja yksi dieselmoottori. Iskutilavuudeltaan 1,6-litraisten THP (Turbo High Pressure) -bensiinimoottorien teho on joko 156 tai 200 hevosvoimaa, ja ne on kehitetty yhteistyössä BMW:n kanssa. Moottorien ominaisuuksia ovat polttoaineen suorasuihkutus, Twin-Scroll -turboahdin sekä muuttuva imu- ja pakoventtiilien ajoitus.
Tekniikka > Tekniset tiedot

|   | 155 THP | 200 THP | R | HDi FAP 1601  |
| --- | --- | --- | --- | --- |
| Valmistusaika:  | 04 / 2010 – | 06 / 2010 – | 09 / 2013 – | 04 / 2010 –  |
Moottorien tiedot : 
| Moottorityyppi:  | R4-Ottomoottori  | R4-Ottomoottori  | R4-Ottomoottori  | R4-Dieselmoottori  |
| Polttoainejärjestelmä  | Suorasuihkutus  | Suorasuihkutus  | Suorasuihkutus  | Common-Rail -yhteispaineruiskutus  |
| Ahdin  | Turboahdin  | Turboahdin  | Turboahdin  |  |
| Iskutilavuus:  | 1598 cm³ | 1598 cm³ | 1598 cm³ | 1997 cm³   |
| Teho:  | 115 kW (156 hv) @ 6000 r/min   | 147 kW (200 hv) @ 5800 r/min   | 199 kW (270 hv) @ 6000 r/min   | 120 kW (163 hv) @ 3750 r/min   |
| Vääntömomentti:  | 240 Nm @ 1400 r/min   | 275 Nm @ 1700–5500 r/min   | 330 Nm @ 1900–5500 r/min   | 340 Nm @ 2000 r/min   |
Voimansiirto : 
Vetotapa: : Etuveto 
| Vaihteisto, vakio   [ valinnainen ]:  | 6-portainen manuaali  [ 6-portainen automaatti ]   | 6-portainen manuaali   | 6-portainen manuaali   | 6-portainen manuaali   |

| Tyhjäpaino:  | 1350 kg [ 1372 kg ] | 1372 kg | 1280 kg | 1445 kg   |
| Kantavuus:  | 390 kg [ 388 kg ] | 408 kg | 425 kg | 380 kg   |
| Kiihtyvyys 0–100 km/h:  | 8,0 s [ 9,0 s ] | 7,5 s | 5,9 s | 8,7 s |
Mitta-arvot : 
| Huippunopeus:  | 215 km/h [ 212 km/h ] | 235 km/h | 250 km/h (rajoitettu) | 225 km/h   |
| Polttoaineenkulutus l/100 km (yhdistetty):  | 6,4 l 95 okt. [7,3 l 95 okt.] | 6,7 l 95 okt. | 6,3 l 95 okt. | 5,3 l D   |
| CO2-päästöt (yhdistetty):  | 149 g/km [ 168 g/km ] | 155 g/km | 145 g/km | 139 g/km   |
| EU-päästöluokitus:  | Euro 5 | Euro 5 | Euro 6 | Euro 5    |
1 = Helmikuuhun 2012 asti nimellä HDi FAP 165.
RCZ HYbrid4

Vuoden 2009 Frankfurtin autonäyttelyssä tapahtuneen RCZ:n ensijulkaisun yhteydessä esiteltiin mallista myös hybridiversio. Konseptiauton polttomoottorina oli 120 kW:n tehoinen, 2,0 HDI FAP -dieselmoottori, joka antoi voimaa etuakselille, ja taka-akselille oli asennettu 27 kW:n (37 hv) tehoinen sähkömoottori. Valmistajan mukaan tällä yhdistelmällä oli mahdollista päästä 3,7 l/100 km polttoaineenkulutukseen ja 95 g/km CO2-päästöihin. Mallia ei kuitenkaan ole valmistettu sarjatuotantoisena.
Aiheesta muualla

Kuvia tai muita tiedostoja aiheesta Peugeot RCZ Wikimedia Commonsissa
Peugeot’n automallit
| --- | --- |
Nykyiset henkilöautomallit:   108  208  301  308  408  508  2008  3008  5008  Rifter  Traveller 
Nykyiset hyötyajoneuvot:   Partner  Expert  Boxer  Pick Up  Landtrek 
Entiset mallit:   104  106  107  1007  201  202  203  204  205  206  207  301  302  304  305  306  307  309  401  402  403  404  405  406  407  504  505  601  604  605  607  806  807  4007  4008  Bipper  RCZ  Hoggar  iOn  D3  D4  J5  J7  J9 
Facelift-mallin Peugeot RCZ.
Surkotada

Induskulttuurin kartta, johon Surkotadakin on merkitty.
Surkotada  on Luoteis-Intiassa rannikolla sijaitseva muinainen Indus-kulttuurin satamakeskus. Paikka on nykyisessä Gujaratin osavaltiossa Kutchin piirikunnassa, 160 km Bhujista luoteeseen. Surkotada on pieni, sen ala on 1,4 hehtaaria. Kaupungin itäosa on suunnilleen neliömäinen 60x55 m tavallisen väen asutus, ja länsiosa 60x60 m linnoitus. Linnoituksen talot ovat suurempia kuin tavallisen väen asunnot. Surkotadasta on löydetty merkkejä hevosesta ajalta noin 2000 eaa. Kypsä Harappan kulttuuri päättyi täällä laajasti arvioiden välillä 2200-1700 kalenterivuotta eaa. Surkotadan kaltainen linnoitus voi viitata siihen, että Harappan kulttuuri oli feodaalivaltio, jossa paikallisilla linnanherroilla oli merkittävä asema.
Aikajako

Surkotadasta on saatu monia radiohiiliajoituksia, joiden tulkinta riippuu käytetystä kalibraatiosta.
Jakso 1A 2100-1950 eaa. Linnoitus rakennettu korokkeelle 1:2:4 tiilistä. Ajoitus puoliintumisjalalla 5558 vuotta 3890-3780±95 BP, puoliintumisajalla 5730 2055-1040 eaa., kalibroitu aika 2555-2105 eaa.. Hevosen jäänteet ajoitetaan suunnilleen aikaan 2000 eaa. Keramiikkatyylejä harappalainen  Reserve slipped ware, kermanvärisellä pinnoitettu keramiikka.
Jakso 1B 1950-1800 eaa. Myöhäisharappalainen. Asutus jatkui, mutta uusia asukkaita tuli kauden alussa. He vahvistivat linnoituksen muureja. Harappan keramiikkaa aiempaa vähemmän. Karkea punainen keramiikka 70%, valkea ja musta maalattu monivärinen keramiikka. Kausi päättyi suureen tulipaloon, päätellen koko linnoituksen peittäneestä tuhkakerroksesta. Vastaa Rangpur II B ja C:tä ja Lothal VA:ta.
Jakso 1C 1800-1700 eaa. Uusia ihmisiä saapui taas kauden alussa. Hyvin vähän harappalaista muistuttavaa valkoiseksi maalattua mustaa ja punaista keramiikkaa. Kypsän Harappan kulttuurin piirteet vielä 1700 eaa. Vastaa Rangpur III:a. Jakso IC ajoittuu 5558 vuoden puoliintumisjalla noin 3635±90 bp, ja 5730-puoliintumisajalla noin 1795±100 eaa. Kalibroitu aika noin 2000 cal. eaa..
Hevoset

Hevosen luita on löydetty kaikista kerrostumista, ajalta 2100-1700 eaa.
Sippolan Kunto

| Sippolan Kunto |
| --- | --- |

Perustettu:  1907
Paikkakunta:   Sippola, Kouvola
Värit:                
Lajit:  • Maastohiihto  • Ampumahiihto  • Yleisurheilu 
Puheenjohtaja:  Jarkko Koskela
Sippolan Kunto ry on urheiluseura Kouvolan Sippolasta. Seuran lajeihin kuuluvat yleisurheilu, hiihto ja ampumahiihto.
Tunnettuja entisiä/nykyisiä SiKulaisia

Marko Mänttäri, ampumahiihtäjä
Viljam Vakkari, tasamaahiihdon maailmanennätys
Simo Liikkanen
Antti Haapaniemi
Nykyään

Hiihtokaudella 2011-2012 on SiKu:lla ollut parhaimmillaan seitsemän edustajaa per kilpailu, muun muassa miehet 14 v. -sarjassa ja miesten yleisessä, sekä pienempien lasten sarjoissa.
SiKun tapahtumia

Suijankosken juoksu
Sippolan Kunnon sarjahiihdot
Sippolan Kunnon mestaruushiihdot
Historia

Sippolan Kunto on perustettu vuonna 1907.
Peräkylän Ponnistus

| Peräkylän Ponnistus |
| --- | --- |
Perustettu:  1995
Paikkakunta:  Espoo
Kotisivu:  https://perakylanponnistus.fi/
Peräkylän Ponnistus ry on espoolainen urheiluseura. Se on perustettu vuonna 1995. Urheiluseuran jäsenet osallistuvat erilaisiin huippu-urheilutapahtumiin ja järjestävät niitä muille. Seura tunnetaan nykyään parhaiten järjestämistään ultrajuoksu- ja seikkailu-urheilukilpailuista. Seuran järjestämä Masokistin Unelma (100 km) on Suomen vanhin vuosittain järjestettävä ultrajuoksukilpailu.
Seura kuuluu Suomen ultrajuoksuliittoon ja on Suomen edustaja kansainvälisessä yksipyöräilyliitossa International Unicycling Federationissa.
Aiheesta muualla

https://www.perakylanponnistus.fi/